《南明山宝相寺十五题》
宋代·释显忠

堪爱仙庄近翠岑，杖藜时得去游寻。牛羊数点烟云远，鸡犬一声桑柘深。

高下闲田如布局，东西流水若鸣琴。更听野老谈农事，忘却人间万种心。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。